Hira Chand av Bilaspur

Hira Chand av Bilaspur (død i mars 1882) var raja av fyrstestaten Bilaspur fra 1850 til 1882.

Hira Chand arvet gaddien da bestefaren raja Jagat Chand abdiserte i 1850.  
 
Hans regjeringstid, da statsstyret ble modernisert av wazir Mian Bhangi, regnes som framgangsrik for Bilaspur. Staten opplevde fred, indre stabilitet og økonomisk framgang.

Raja Hira Chand var lojal mot britene i det store opprøret i India i 1857. For dette ble han belønnet med en salutt på 11 skudd. Bilaspur forble en saluttstat med dette antallet kanonskudd.

Hira Chand ble etterfulgt av sin eneste sønn Amar Chand.

Referanser

Bilaspurs herskere
Fødselsår ukjent